
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 569 


9 Μαΐου 2003 


ΑΠΟΦΑΣΕΙ Σ 

Αριθ. 4569/2516 (1) 

Θέση σε ισχύ του Τμήματος Α' του Ειδικού Κανονισμού 
Οργάνωσης και Λειτουργίας της Μονάδας Εργασια¬ 
κού Αθλητισμού της Βουλής των Ελλήνων. 

Ο ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. τις διατάξεις των άρθρων 1,91 και 94 του Κανονισμού 
της Βουλής (Μέρος Β' - ΦΕΚ51/Α/97). 

2. την απόφασή μας 3382/1642/17.3.2003, με την οποία 
συγκροτήθηκε επιτροπή για τη σύνταξη σχεδίου "Ειδικού 
Κανονισμού Οργάνωσης και Λειτουργίας της Μονάδας 
Εργασιακού Αθλητισμού της Βουλής των Ελλήνων". 

3. το από 24.4.2003 σχέδιο "Ειδικού Κανονισμού Οργά¬ 
νωσης και Λειτουργίας της Μονάδας Εργασιακού Αθλητι¬ 
σμού της Βουλής των Ελλήνων", αποφασίζουμε: 

θέτουμε σε ισχύ το Τμήμα Α' του "Ειδικού Κανονισμού 
Οργάνωσης και Λειτουργίας της Μονάδας Εργασιακού 
Αθλητισμού της Βουλής των Ελλήνων", ως εξής: 

ΕΙΔΙΚΟΣ ΚΑΝΟΝΙΣΜΟΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ 
ΤΗΣ ΜΟΝΑΔΑΣ ΕΡΓΑΣΙΑΚΟΥ ΑΘΛΗΤΙΣΜΟΥ ΤΗΣ 
ΒΟΥΛΗΣ ΤΩΝ ΕΛΛΗΝΩΝ 

ΤΜΗΜΑ Α’ 

ΟΡΓΑΝΩΣΗ - ΛΕΙΤΟΥΡΓΙΑ 
Άρθρο 1 
Σύσταση 

1. Στη Βουλή των Ελλήνων συνιστάται Μονάδα Εργα¬ 
σιακού Αθλητισμού, που λειτουργεί σε ειδικές για το σκο¬ 
πό αυτό εγκαταστάσεις. 

2. Η Μονάδα Εργασιακού Αθλητισμού αποτελεί οργανι¬ 
κή μονάδα της Βουλής, επιπέδου Τμήματος και υπάγεται 
στη Γενική Διεύθυνση Διοικητικής Υποστήριξης. 

Άρθρο 2 

Αποστολή - Αρμοδιότητες 

1. Η Μονάδα Εργασιακού Αθλητισμού εξυπηρετεί τους 
υπαλλήλους της Βουλής και άλλες κατηγορίες εργαζόμε¬ 
νων στη Βουλή και μέλη των οικογενειών των προαναφε- 
ρόμενων, που θα ορίζονται, κατά περίπτωση, με αποφά¬ 
σεις του Προέδρου της Βουλής, αναλόγως με τις δυνατό¬ 
τητες της Μονάδας. 


Εφόσον το ζητήσει ικανός κατά την κρίση του Προέδρου 
της Βουλής αριθμός Βουλευτών και ύστερα από απόφασή 
του, τα ανωτέρω μπορεί να ισχύσουν και γι’ αυτούς. 

2. Αποστολή της Μονάδας Εργασιακού Αθλητισμού εί¬ 
ναι ιδίως: 

α. η συστηματική και ολοκληρωμένη εκγύμναση των 
αθλουμένων σ’ αυτήν, 

β. η εκπόνηση ειδικών προγραμμάτων άσκησης για τους 
αθλούμενους στη Μονάδα, καθώς και για όσους πάσχουν 
από χρόνιες παθήσεις, για τις οποίες η άσκηση αποτελεί 
θεραπευτικό μέσο (καρδιοαγγειακά νοσήματα, μεταβολι- 
κά νοσήματα, αναπνευστικά προβλήματα κ.ά.), 

γ. η αξιολόγηση της φυσικής κατάστασης μέσω ειδικών 
εργονομικών μετρήσεων, 

δ. η εκπόνηση προγραμμάτων διατροφικής υποστήρι¬ 
ξης και διαχείρισης ή ελέγχου του σωματικού βάρους, και 
ανάπτυξης της σωματικής υγείας των αθλού μενών, 

Άρθρο 3 

Λειτουργία της Μονάδας 

1. Για την εκπόνηση των προγραμμάτων, την παρακο¬ 
λούθηση της λειτουργίας, την εγγραφή των μελών και άλ¬ 
λες σχετικές αρμοδιότητες, συγκροτείται, με απόφαση 
του Γ ενικού Γ ραμματέα της Βουλής, τριμελής ειδική επι¬ 
τροπή, ένα μέλος της οποίας είναι ιατρός της Βουλής. Με 
αποφάσεις του Προέδρου της Βουλής ορίζονται, ομοίως, 
τα επί πλέον καθήκοντα και οι αρμοδιότητες, όπως και η 
αποζημίωση των μελών της. 

2. Οι ιατρικές βεβαιώσεις και δικαιολογητικά αποτελούν 
ιατρικό απόρρητο και τηρούνται σε ειδικό αρχείο στην 
Υγειονομική Υπηρεσία της Βουλής με ευθύνη του ιατρού 
μέλους της Επιτροπής παρ. 1. 

Άρθρο 4 

Χρήση της Μονάδας 

1. Στη Μονάδα Εργασιακού Αθλητισμού γίνονται δεκτά, 
για συμμετοχή στα Τμήματά της, άτομα τουλάχιστον δέ¬ 
κα οκτώ (18) ετών, τα οποία δεν φέρουν κανένα παθολο¬ 
γικό παράγοντα, ο οποίος αποτελεί απόλυτη αντένδειξη 
άσκησης. Με αποφάσειςτου Γ ενικού Γ ραμματέα της Βου¬ 
λής, ύστερα από εισήγηση της επιτροπής της παρ. 1 του 
άρθρου 3 ορίζονται τα κωλύματα για συμμετοχή στα επι- 
μέρους Τμήματα της Μονάδας, καθώς και τα δικαιολογη- 
τικά που υποβάλλει όποιος επιθυμεί να εγγράφει στη Μο¬ 
νάδα. 
























7758 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Η εγγραφή των ενδιαφερομένων στη Μονάδα Εργα¬ 
σιακού Αθλητισμού διενεργείται από την επιτροπή του 
άρθρου 3 παρ. 1, βάσει των κριτηρίωντου άρθρου 2 παρ. 
1 και των ειδικότερων αποφάσεων του Γενικού Γραμμα¬ 
τέα της Βουλής. 

3. Οι αιτήσεις εγγραφής υποβάλλονται στη Μονάδα Ερ¬ 
γασιακού Αθλητισμού καθ' όλη τη διάρκεια του έτους και 
κρίνονται από την προαναφερόμενη ειδική Επιτροπή. Η 
Επιτροπή μελετά τα απαραίτητα δικαιολογητικά και ιδιαί¬ 
τερα το δελτίο ιατρικού ιστορικού και αποφασίζει εντός 
δύο (2) ημερών. Κάθε μέλος που γίνεται δεκτό, φέρει ει¬ 
δική ταυτότητα με φωτογραφίατου, η οποία έχει διάρκεια 
ενός έτους. 

4. Σε περίπτωση που κάποιο μέλος παρουσιάσει κάποια 
σημαντική μεταβολή της κατάστασης της υγείας του κα¬ 
τά τη διάρκεια του έτους, η οποία καθιστά απαγορευτική 
την άσκηση, πρέπει να το αναφέρει στηντριμελή Επιτρο¬ 
πή για επανέλεγχο της εγγραφής. 

5. Η Επιτροπή μπορεί να ενεργήσει αυτεπαγγέλτως και 
να ζητήσει τα απαραίτητα δικαιολογητικά για τη συνέχιση 
συμμετοχής στα προγράμματα άθλησης. Μέχρι την προ¬ 
σκόμιση των δικαιολογητικών, αναστέλλεται η ιδιότητα 
του μέλους. 

6. Από τον Ιούλιο έως και το Σεπτέμβριο κάθε έτους, τα 
μέλη της Μονάδας Εργασιακού Αθλητισμού πρέπει να 
συμπληρώσουν πάλι τα απαραίτητα έντυπα για επανέ- 
γκριση της εγγραφής τους. 

7. Ενστάσεις κατά της διακοπής της εγγραφής, μη εγ¬ 
γραφής ή άρνησης έγκρισης επανεγγραφής γίνονται δε¬ 
κτές στη Μονάδα Εργασιακού Αθλητισμού. Οι ενστάσεις 
εξετάζονται από τον Γενικό Γραμματέα της Βουλής και 
εγκρίνονται ή απορρίπτονται με αποφάσεις του ύστερα 
και από γνώμη της Επιτροπής του άρθρου 3 παρ. 1. 

Άρθρο 5 

Γενικές υποχρεώσεις μελών 

1. Τα μέλη καταβάλλουν εφάπαξ για την εγγραφή τους 
και κατά μήνα το ποσό που ορίζεται και αναπροσαρμόζε¬ 
ται με απόφαση του Προέδρου της Βουλής. 

2. Κατά την εγγραφή τους, τα μέλη της Μονάδας Εργα¬ 
σιακού Αθλητισμού πρέπει να προμηθεύονται τόσο τον 
γενικό κανονισμό λειτουργίας της Μονάδας όσο και αυ¬ 
τούς των επιμέρους Τμημάτων της. Κατά την παραλαβή 
του δελτίου μέλους, δηλώνουν απαρεγκλίτως και ανεπι- 
φυλάκτως ότι αποδέχονται πλήρως και συμφωνούν με 
τους κανονισμούς αυτούς. 

3. Δεν επιτρέπεται η χρήση της Μονάδας Εργασιακού 
Αθλητισμού σε άτομο το οποίο δεν φέρει την ειδική κάρ¬ 
τα μέλους της Μονάδας. 

4. Αποτελεί ευθύνη των μελών της Μονάδας Εργασια¬ 
κού Αθλητισμού να πληροφορούν, μέσω του προϊσταμέ¬ 
νου της Μονάδας, την ειδική τριμελή επιτροπή του άρ¬ 
θρου 3, σχετικά με ιατρικά προβλήματα που πιθανώς αντι¬ 
μετωπίζουν. Η συμπλήρωση του έντυπου ιστορικού του 
αθλούμενου θα πρέπει να είναι ειλικρινής και χωρίς πα¬ 
ραλείψεις. Αν κατά τη συμπλήρωση του δελτίου ιατρικού 
ιστορικού, το μέλος υποδείξει ότι πάσχει από κάποια σο¬ 
βαρή ασθένεια ή υποφέρει από σοβαρή μυοσκελετική κά¬ 
κωση ή ακολουθεί μία συγκεκριμένη φαρμακευτική αγω¬ 
γή ή έχει υποβληθεί σε πρόσφατη χειρουργική επέμβαση, 
θα πρέπει να προσκομίσει γραπτή έγκριση συμμετοχής 
και οδηγίες από τον ιατρό που τον παρακολουθεί. Από¬ 
κρυψη του περιστατικού σημαίνει ότι αναλαμβάνει την 


πλήρη ευθύνη για οτιδήποτε του συμβεί στο χώρο της 
Μονάδας. 

5. Τα μέλη της Μονάδας Εργασιακού Αθλητισμού πρέ¬ 
πει να φέρουν την απαραίτητη αθλητική ένδυση και υπό¬ 
δηση, για να χρησιμοποιήσουντους χώρους άσκησηςτης 
Μονάδας. 

6. Τα μέλη της Μονάδας Εργασιακού Αθλητισμού είναι 
υποχρεωμένα να γυμνάζονται υπό την καθοδήγηση των 
γυμναστώντης Μονάδας και μόνον. Μπορεί, όμως, ο σχε- 
διασμός του προγράμματος άσκησης και υπό την προϋ¬ 
πόθεση ότι συμφωνεί και η ειδική τριμελής επιτροπή να γί¬ 
νεται από τον προσωπικό τους ιατρό, φυσικοθεραπευτή ή 
γυμναστή, που θα υποβάλλεται εγγράφως με συγκεκρι¬ 
μένες οδηγίες και θα δεσμεύει τον αθλούμενο και τον 
προτείνοντα ιατρό, φυσικοθεραπευτή ή γυμναστή. 

7. Η Μονάδα Εργασιακού Αθλητισμού διατηρείτο δικαί¬ 
ωμα ακύρωσης της εγγραφής μέλους, το οποίο έχει πα¬ 
ραβιάσει τους παραπάνω κανονισμούς. Η ακύρωση της 
εγγραφής μέλους γίνεται με απόφαση του Γ ενικού Γ ραμ- 
ματέατης Βουλής μετά από γνώμη, της ειδικής τριμελούς 
Επιτροπής της Μονάδας Εργασιακού Αθλητισμού. 

Άρθρο 6 

Δαπάνες 

Οι δαπάνες της Μονάδας Εργασιακού Αθλητισμού κα¬ 
λύπτονται από τη δαπάνη εγγραφής και μηνιαίας εισφο¬ 
ράς των μελώντους και από τον Προϋπολογισμό της Βου¬ 
λής. 

Άρθρο 7 

Ωράριο Λειτουργίας 

1. Η Μονάδα Εργασιακού Αθλητισμού είναι στη διάθεση 
των μελών καθ’ όλη τη διάρκεια του έτους από τις 07.00 
έως 21.00 καθημερινώς, καιτο Σάββατο από 9.00 έωςτις 
17.00. Την Κυριακή, τις ημέρες εορτών και αργιών ή και 
άλλων ημερών, που καθορίζονται με απόφαση του Προέ¬ 
δρου της Βουλής, η Μονάδα παραμένει κλειστή. 

Άρθρο 8 
Κυρώσεις μελών 

Ο προϊστάμενος της Μονάδας ή ο αναπληρωτής του 
αναφέρονται εγγράφως για κάθε παράβαση του παρό¬ 
ντος Κανονισμού ή των, κατ’ εξουσιοδότησή του, αποφά¬ 
σεων και ειδικότερων κανονισμών των Τμημάτων της εκ 
μέρους των μελών στο Γενικό Γραμματέα της Βουλής. 
Ταυτοχρόνως, ενημερώνουν για ενδεχόμενες προηγού¬ 
μενες αναφορές τους για το μη συμμορφούμενο, επισυ¬ 
νάπτοντας σχετικά φωτοαντίγραφα. Η ειδική τριμελής 
επιτροπή καλεί εντός τριών (3) ημερών, από της σχετικής 
πρόσκλησης του Γενικού Γραμματέα τον αναφερόμενο 
και, εν συνεχεία, εκφράζει γνώμη για τα ληπτέα μέτρα, 
έστω και αν δε δώσει εξηγήσεις αυτός. Ο Γενικός Γραμ- 
ματέαςτης Βουλής αποφασίζει αμετακλήτως. 

Άρθρο 9 
Ευθύνη 

1. Η Βουλή των Ελλήνων δεν ευθύνεται προς αποζημίω¬ 
ση οποιουδήποτε και για οποιαδήποτε αιτία, συμπεριλαμ- 
βανομένης της πυρκαγιάς, από τη χρήση και λειτουργία 
της Μονάδας Εργασιακού Αθλητισμού. 

2. Η Βουλή των Ελλήνων δεν ευθύνεται προς αποζημίω¬ 
ση για απώλεια αντικειμένων των μελώντης Μονάδας Ερ¬ 
γασιακού Αθλητισμού. 

3. Επίσης, η Βουλή των Ελλήνων δεν ευθύνεται για κα¬ 
νένα ατύχημα ή άλλο συμβάν σε μέλος της Μονάδας Ερ¬ 
γασιακού Αθλητισμού. 

Άρθρο 10 

Έκθεση ετήσιας λειτουργίας 

Με τη λήξη της ετήσιας λειτουργίας της Μονάδας Ερ¬ 
γασιακού Αθλητισμού, συντάσσεται από τον Προϊστάμε¬ 
νο της Μονάδας έκθεση για το έτος που πέρασε, η οποία 
υποβάλλεται στο Γενικό Γραμματέατης Βουλής. 

Άρθρο 11 

Εξουσιοδοτικές Διατάξεις 

1. Οι διατάξεις του παρόντος Κανονισμού κατισχύουν 
οποιωνδήποτε άλλων διατάξεων και τροποποιούνται και 
συμπληρώνονται με αποφάσεις του Προέδρου της Βου- 
λής. 

2. Ομοίως, με αποφάσεις του Γ ενικού Γ ραμματέα της 
Βουλής και μετά από εισήγηση της τριμελούς Επιτροπής 
του άρθρου 3 παρ. 1 του παρόντος Κανονισμού, καθορί¬ 
ζεται κάθε λεπτομέρεια, ιδίως για: 

α. Τις ειδικότερες υποχρεώσεις των μελών της Μονά¬ 
δας, 

β. τους σκοπούς της Μονάδας Εργασιακού Αθλητι¬ 
σμού, 

γ. το πρόγραμμα εκγύμνασης, 

δ. την αλλαγή του ωραρίου λειτουργίας και τον καθορι¬ 
σμό του ωραρίου των εργαζομένων, 

ε. τα ειδικά καθήκοντα, τις υποχρεώσεις και το ωράριο 
του προσωπικού, 

στ. τα δικαιολογητικά, τις προϋποθέσεις, τα κριτήρια 
και τους όρους εγγραφής και διαγραφής των μελών, 


ζ. τον τύπο και την ποιότητα των ειδών ιματισμού του 
προσωπικού, 

η. τα βιβλία διοίκησης, διαχείρισης υλικού, καθώς και τη 
διατήρηση του υλικού και το κλείσιμο βιβλίων και 

θ. τους ειδικότερους κανόνες κάθε Τμήματος της Μο¬ 
νάδας. 

ι. το περιεχόμενο της ετήσιας έκθεσης (αριθμός αθλη- 
θέντων και λοιπά στατιστικά στοιχεία). 

Μεταβατικές Διατάξεις 

1. Κατά την πρώτη εφαρμογή του παρόντος, γίνονται 
δεκτοί στη Μονάδα Εργασιακού Αθλητισμού όλοι οι υπάλ¬ 
ληλοι της Βουλής και οι διαπιστευμένοι στη Βουλή κοινο¬ 
βουλευτικοί συντάκτες, εφόσον υποβληθεί αίτηση εντός 
δεκαπέντε (15) ημερών από την έναρξη λειτουργίας της 
Μονάδας. Η εγγραφή θα είναι προσωρινή, μέχρις ότου 
επιληφθείτων αιτήσεων η Επιτροπή του άρθρου 3 παρ. 1 
του παρόντος και οριστικοποιήσειτις εγγραφές, σύμφω¬ 
να με όσα ορίζονται στο άρθρο αυτό. 

Άρθρο 13 
Έναρξη ισχύος 

Η ισχύς των διατάξεων του παρόντος κανονισμού αρχί¬ 
ζει από τη δημοσίευσή του στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μάΐου 2003 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 157 

ΠΑΤΡΑ -Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πλ. Ελευθερίας 1 

(2810) 396 409 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ -Αγ. Ειρήνης 10 

(22510) 37 181 

ΚΟΜΟΤΗΝΗ - Δημοκρατίας 1 

(25310) 22 858 


(22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 ουτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙβιτιβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΐ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































